title: 2010/662/ES: Eiropas Parlamenta un Padomes Lēmums ( 2010. gada 20. oktobris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2010/001 DK/Ziemeļjitlande no Dānijas)

text:
               4.11.2010

               LV

               Eiropas Savienības Oficiālais Vēstnesis

               L 286/18

         EIROPAS PARLAMENTA UN PADOMES LĒMUMS
   (2010. gada 20. oktobris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (pieteikums EGF/2010/001 DK/Ziemeļjitlande no Dānijas)
   (2010/662/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā.

               (4)

               Dānija 2010. gada 22. janvārī iesniedza pieteikumu EGF līdzekļu izmantošanai saistībā ar darbinieku skaita samazināšanu iekārtu, mehānismu un darba mašīnu ražošanas nozarē Ziemeļjitlandes reģionā un vēlāk šo pieteikumu papildināja, sniedzot papildu informāciju līdz 2010. gada 28. aprīlim. Šis pieteikums atbilst Regulas (EK) Nr. 1927/2006 10. pantā minētajām prasībām par finansiālo ieguldījumu noteikšanu, un tādēļ Komisija ierosina izmantot summu EUR 7 521 359 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Dānijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 7 521 359 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 20. oktobrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes lēmums (2002. gada 28. novembris) par Nolīguma vēstuļu apmaiņas veidā noslēgšanu starp Eiropas Kopienu un Marokas Karalisti, ar ko uz laiku attiecībā uz Marokas izcelsmes tomātu ievešanu Kopienā atkāpjas no Lauksaimniecības protokola Nr. 1, kurš pievienots Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses

text:
Svarīgs juridisks paziņojums

|

32002D0958

Oficiālais Vēstnesis L 333 , 10/12/2002 Lpp. 0021 - 0022

		Padomes lēmums(2002. gada 28. novembris)par Nolīguma vēstuļu apmaiņas veidā noslēgšanu starp Eiropas Kopienu un Marokas Karalisti, ar ko uz laiku attiecībā uz Marokas izcelsmes tomātu ievešanu Kopienā atkāpjas no Lauksaimniecības protokola Nr. 1, kurš pievienots Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses(2002/958/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo daļu,ņemot vērā Komisijas priekšlikumu,tā kā:(1) Eiropas un Vidusjūras reģiona valstu Nolīguma 18. pantā, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses [1], turpmāk – "Asociācijas nolīgums", kas ir bijis spēkā kopš 2000. gada 1. marta, ir noteikts, ka no 2000. gada 1. janvāra Kopiena un Maroka novērtēs situāciju, lai noteiktu liberalizācijas pasākumus, kuri Pusēm ir jāpiemēro no 2001. gada 1. janvāra. Padome ir pilnvarojusi Komisiju sākt sarunas ar Marokas Karalisti, lai noslēgtu jaunu lauksaimniecības nolīgumu, kurš turpinātu spēkā esošo nolīgumu un kurš būtu kā papildprotokoli Asociācijas nolīgumam.Asociācijas nolīguma Protokola Nr. 1 2. pantā Marokas izcelsmes tomātiem ir paredzēts piemērot iekļuves cenas līmeni, no kura īpašos muitas nodokļus samazinātu līdz nullei, nepārsniedzot maksimālo daudzumu ierobežojumus, termiņus un nosacījumus, kas noteikti minētajā pantā, kā arī minētā protokola 3. pantā.(2) Padomes 2001. gada 21. novembra Regulā (EK) Nr. 2264/2001, ar ko ievieš konkrētas pagaidu autonomas koncesijas Kopienas tarifu kvotu veidā, kuras piemēro Marokas Karalistes izcelsmes tomātu ievešanai [2], ir noteikti pagaidu pasākumi attiecībā uz tomātiem laikā no 2001. gada 1. novembra līdz 2002. gada 31. maijam.(3) Ir notikušas Kopienas un Marokas apspriedes saskaņā ar Asociācijas nolīguma Protokola Nr. 1 2. panta 6. punktu pirms vispārēju atkārtotu sarunu par lauksaimniecības protokoliem pabeigšanas un ar mērķi atļaut turpināt Marokas tradicionālo tomātu eksportu uz Kopienu, neradot traucējumus Kopienas tirgū.(4) Šo konsultāciju iznākums ir Nolīgums vēstuļu apmaiņas veidā starp Kopienu un Marokas Karalisti, kurš ir pievienots šim lēmumam un kurā ir noteikta pagaidu atkāpe no Asociācijas nolīguma Protokola Nr. 1, kā arī ar kuru laikā no 2002. gada 1. oktobra līdz 2003. gada 31. maijam ievieš režīmu, kas ir līdzīgs Regulā (EK) Nr. 2264/2001 noteiktajam.(5) Šajā nolīgumā vēstuļu apmaiņas veidā ir noteikts, ka Kopiena patur sev tiesības pārtraukt šo režīmu, ja saskaņā ar Asociācijas nolīguma 18. pantu notiekošās sarunas starp Kopienu un Marokas Karalisti nav pabeigtas līdz 2002. gada 31. decembrim.(6) Pasākumus, kas vajadzīgi, lai īstenotu režīmu, kurš noteikts šajā nolīgumā vēstuļu apmaiņas veidā, var pieņemt Komisija saskaņā ar 5. panta 1. punktu Padomes 2001. gada 9. aprīļa Regulā (EK) Nr. 747/2001, ar ko nosaka Kopienas tarifu kvotu un to produktu references daudzumu pārvaldību, kuriem var piešķirt atvieglojumus atbilstīgi nolīgumiem ar atsevišķām Vidusjūras reģiona valstīm [3].(7) Nolīgums vēstuļu apmaiņas veidā, ko Eiropas Kopiena un Marokas Karaliste ir apspriedušas, ir jāapstiprina,IR PIEŅĒMUSI ŠO LĒMUMU.1. pantsNolīgums vēstuļu apmaiņas veidā starp Eiropas Kopienu un Marokas Karalisti, ar ko uz laiku attiecībā uz Marokas izcelsmes tomātu ievešanu Kopienā atkāpjas no Lauksaimniecības protokola Nr. 1, kurš pievienots Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, ir apstiprināts Kopienas vārdā.Nolīguma teksts ir pievienots šim lēmumam.2. pantsPadomes priekšsēdētājs ir pilnvarots iecelt personu(-as), kam ir piešķirtas pilnvaras parakstīt vēstuļu apmaiņas veidā noslēgto nolīgumu, lai tas kļūtu saistošs Kopienai.Briselē, 2002. gada 28. novembrīPadomes vārdā —priekšsēdētājsB. Haarder[1] OV L 70, 18.3.2000., 2. lpp. Nolīgumā jaunākie grozījumi izdarīti ar Nolīgumu vēstuļu apmaiņas veidā (OV L 70, 18.3.2000., 206. lpp.).[2] OV L 305, 21.11.2001., 20. lpp.[3] OV L 109, 19.4.2001., 2. lpp. Regulā jaunākie grozījumi izdarīti ar Komisijas Regulu (EK) Nr. 786/2002 (OV L 127, 14.5.2002., 3. lpp.).--------------------------------------------------